Reforma educaţiei: Două ministere, în loc de unul. Propunerea vicerectorului UniBuc.
Sorin Costreie, vicerectorul Universităţii din Bucureşti, a explicat la Aleph News care este starea sistemului de educuaţie. El propune să existe două ministere, în loc de unul. Metoda este folosită în multe ţări europene.
Elevii vor continua școala online cel puțin până la vacanța de iarnă, anunță autoritățile.Profesorul Sorin Costreie, vicerectorul Universității București, îți explică care este starea sistemului de educație."În acest context, eu cred că ar trebui despărţite apele, să avem un minister al educaţiei şi altul al cercetării şi învăţământului superior. Lucrul ăsta se întâmplă în multe ţări, iar în Spania sunt chiar trei ministere.Dacă vine un ministru din învăţământul universitar, nu îl înţelege pe cel preuniversitar şi invers. Nu sunt lumi diferite, dar care au un grad de cunoaştere diferit şi ai nevoie de experienţă în sistem", a spus Sorin Costreie la Aleph News.